
Številka: 10025-58/2026	
Datum: 28. 8. 2026	

Na podlagi 60. člena Zakona o javnih uslužbencih (Uradni list RS, št. 32/25; v nadaljnjem besedilu: ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Ministrstvo za demografijo, družino in socialne zadeve, Štukljeva cesta 44, 1000 Ljubljana, objavlja prosto delovno mesto 


[bookmark: _Hlk83379955]Višji svetovalec v Sektorju za pravice iz javnih sredstev v Direktoratu za socialne zadeve (šifra DM 10178) – za določen čas

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:
· končano visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
· smer: pravo (klasius 042)
· najmanj 4 leta delovnih izkušenj,
· strokovni izpit iz upravnega postopka (če ga kandidat nima, ga mora opraviti najkasneje v šestih mesecih od sklenitve delovnega razmerja),
· državljanstvo Republike Slovenije,
· znanje uradnega jezika,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (druga bolonjska stopnja) ali visoko strokovno izobrazbo s specializacijo oziroma magisterijem znanosti.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v šestih mesecih od sklenitve delovnega razmerja.

Delovno področje: 
· sodelovanje pri oblikovanju sistemskih rešitev in drugih najzahtevnejših gradiv,
· samostojna priprava zahtevnih analiz, razvojnih projektov, informacij, poročil in drugih zahtevnih gradiv,
· sodelovanje v zahtevnejših projektnih skupinah,
· vodenje oziroma odločanje v upravnih postopkih na prvi oziroma drugi stopnji,
· opravljanje drugih nalog podobne zahtevnosti.

Na delovnem mestu se bodo opravljale naslednje ključne naloge:
· vodenje in odločanje v upravnih postopkih na drugi stopnji s področja pravic iz javnih sredstev,
· priprava strokovnih mnenj, pojasnil in usmeritev za izvajanje predpisov s področja pravic iz javnih sredstev,
· spremljanje zakonodaje in sodne prakse ter priprava predlogov za izboljšanje delovnih procesov,
· sodelovanje pri pripravi strokovnih podlag, analiz in sistemskih rešitev na področju pravic iz javnih sredstev.

Zaželena znanja, osebne sposobnosti in veščine ter prednostni kriteriji pri izbiri kandidata:
· poznavanje Zakona o uveljavljanju pravic iz javnih sredstev, Zakona o splošnem upravnem postopku in sorodne zakonodaje,
· izkušnje z vodenjem upravnih postopkov in odločanjem v zahtevnejših zadevah,
 izkušnje z reševanjem pritožb oziroma delom na drugi stopnji predstavljajo prednost, 
· sposobnost analitičnega razmišljanja in priprave strokovno zahtevnih odločitev,
· natančnost, samostojnost, odgovornost in zanesljivost pri delu,
· dobre pisne in ustne komunikacijske sposobnosti,
· sposobnost učinkovitega sodelovanja z različnimi deležniki. 

Prijava mora vsebovati:
1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe, smer ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu  ter navede raven zahtevnosti dela (raven zahtevane izobrazbe za opravljanje dela),
3. izjavo o opravljenem strokovnem izpitu iz upravnega postopka (če ga je kandidat opravil),
4. izjavo kandidata, da:
· je državljan Republike Slovenije,
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. izjavo kandidata, da za namen tega postopka dovoljuje organu, ki objavlja postopek, pridobitev podatkov iz uradne evidence.

Zaželeno je, da prijava vsebuje izpolnjen obrazec iz priloge ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu višji svetovalec opravljal glede na uradniški naziv višji svetovalec III.

Izhodiščni plačni razred delovnega mesta je 22. plačni razred (2.353,61 EUR bruto), pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). 

Z izbranim kandidatom bo sklenjeno delovno razmerje za določen čas, za čas nadomeščanja začasno odsotnega javnega uslužbenca, predvidoma do 5. 9. 2027, s polnim delovnim časom. Izbrani kandidat bo delo opravljal v poslovnih prostorih Ministrstva za demografijo, družino in socialne zadeve, Štukljeva cesta 44, 1000 Ljubljana.

V izbirni postopek se v skladu s 65. členom ZJU-1 ne uvrsti kandidat, ki pošlje prijavo prepozno, kandidat, ki pošlje nepopolno prijavo ter kandidat, ki na dan izteka roka za vložitev prijave ne izkazuje izpolnjevanja natečajnih pogojev.
 
Kandidat vloži prijavo v pisni obliki, ki jo pošlje v zaprti ovojnici z označbo »za prosto delovno mesto višji svetovalec Sektorju za pravice iz javnih sredstev (šifra DM 10178)«, in sicer v roku 15 dni po objavi na spletišču državne uprave GOV.SI ter na Zavodu Republike Slovenije za zaposlovanje, na elektronski naslov organa: gp.mddsz@gov.si, pri čemer veljavnost prijave ni pogojena z varnim elektronskim podpisom. Šteje se, da prijava kandidata, ki ni bila oddana na navedeni elektronski naslov, ni bila vložena.
  
Obveščanje v postopku poteka po elektronski poti na elektronski naslov kandidata, s katerega je poslal prijavo na prosto delovno mesto, ali ki ga je za namen obveščanja v postopku navedel v prijavi.

Informacije o izvedbi postopka dobite pri Tini Pustoslemšek na tel. št. (01) 369 77 28, o delovnem področju pa pri Poloni Obrč na tel. št. (01) 369 7761.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.	

